stanford-oval/wikipedia huggingface dataset:
คริสท็อฟ วัลทซ์

| คริสท็อฟ วัลทซ์ |
| --- | --- |
วัลทซ์ในเทศกาลภาพยนตร์นานาชาติเวียนนา พ.ศ. 2560
สารนิเทศภูมิหลัง
เกิด: 4 ตุลาคม พ.ศ. 2499 (68 ปี) เวียนนา ออสเตรีย
อาชีพ: นักแสดง
ปีที่แสดง: พ.ศ. 2520–ปัจจุบัน
คริสท็อฟ วัลทซ์ (เยอรมัน: Christoph Waltz; เกิดวันที่ 4 ตุลาคม พ.ศ. 2499) เป็นนักแสดงชาวออสเตรีย เป็นที่รู้จักจากบทบาท พันเอก ฮันส์ ลันดา ในภาพยนตร์เรื่อง ยุทธการเดือดเชือดนาซี ซึ่งเขาได้รับรางวัลออสการ์ สาขานักแสดงสมทบชายยอดเยี่ยมในงานประกาศผลรางวัลออสการ์ ครั้งที่ 82 เขายังได้รับรางวัลนักแสดงสมทบจากนิวยอร์กฟิล์มคริติกเซอร์เคิล รางวัลนักวิจารณ์ภาพยนตร์สังคมบอสตัน รางวัลสมาคมนักวิจารณ์ภาพยนตร์ลอสแอนเจลิส และรางวัลลูกโลกทองคำ รวมถึงรางวัลแซกอวอร์ด หลังจากบทบาทนี้แล้ว วัลทซ์มีผลงานเรื่อง หน้ากากแตนอาละวาด ร่วมกับเซธ โรเกน เจย์ โช และคาเมรอน ดิแอซ โดยรับบท Chudnofsky ผู้ร้ายของเรื่อง
ในวันที่ 4 ธันวาคม พ.ศ. 2557 ได้มีการเปิดเผยว่าวัลทซ์จะรับบทเป็น ฟรันทซ์ โอเบอร์เฮาเซอร์ ตัวร้ายหลักใน องค์กรลับดับพยัคฆ์ร้าย ภาพยนตร์ลำดับที่ 24 ในชุดเจมส์ บอนด์
แหล่งข้อมูลอื่น

| ด ค กรางวัลออสการ์ สาขานักแสดงสมทบชายยอดเยี่ยม |
| --- | --- |
1936–1940:  วอลเตอร์ เบรนแนน (1936)  โจเซฟ ไชลด์เคราท์ (1937)  วอลเตอร์ เบรนแนน (1938)  ทอมัส มิตเชลล์ (1939)  วอลเตอร์ เบรนแนน (1940) 
1941-1960:  ดอนัลด์ คริสป์ (1941)  แวน เฮฟลิน (1942)  ชาลส์ โคเบิร์น (1943)  แบร์รี ฟิตซ์เจอรัลด์ (1944)  เจมส์ ดันน์ (1945)  แฮโรลด์ รัสเซลล์ (1946)  เอ็ดมันด์ เกว็นน์ (1947)  วอลเตอร์ ฮัสตัน (1948)  ดีน แจกเกอร์ (1949)  จอร์จ แซนเดอส์ (1950)  คาร์ล มัลเดน (1951)  แอนโทนี ควินน์ (1952)  แฟรงก์ ซินาตรา (1953)  เอ็ดมันด์ โอไบรอัน (1954)  แจ็ก เลมมอน (1955)  แอนโทนี ควินน์ (1956)  เรด บัตตันส์ (1957)  เบิร์ล ไอฟส์ (1958)  ฮิว กริฟฟิท (1959)  ปีเตอร์ อุสตีนอฟ (1960) 
1961–1980:  จอร์จ ชาคีริส (1961)  เอ็ด เบ็กลีย์ (1962)  เมลวิน ดักลาส (1963)  ปีเตอร์ อุสตีนอฟ (1964)  มาร์ติน บอลซัม (1965)  วอลเตอร์ แมตทาว (1966)  จอร์จ เคนเนดี (1967)  แจ็ก อัลเบิร์ตสัน (1968)  กิก ยัง (1969)  จอห์น มิลส์ (1970)  Ben Johnson (1971)  โจเอล เกรย์ (1972)  จอห์น เฮาส์แมน (1973)  โรเบิร์ต เดอ นิโร (1974)  George Burns (1975)  เจสัน โรบาดส์ (1976)  เจสัน โรบาดส์ (1977)  คริสโตเฟอร์ วอลเคน (1978)  เมลวิน ดักลาส (1979)  ทีโมธี ฮัตตัน (1980) 
1981–2000:  จอห์น กีลกุด (1981)  หลุยส์ กอสเซ็ตต์ จูเนียร์ (1982)  แจ็ก นิโคลสัน (1983)  ฮัง โงร์ (1984)  ดอน อะมีชี (1985)  ไมเคิล เคน (1986)  ฌอน คอนเนอรี (1987)  เควิน ไคลน์ (1988)  เดนเซล วอชิงตัน (1989)  โจ เพชชี (1990)  แจ็ก พาแลนซ์ (1991)  จีน แฮกแมน (1992)  ทอมมี่ ลี โจนส์ (1993)  มาร์ติน แลนเดา (1994)  เควิน สเปซีย์ (1995)  คิวบา กูดิง จูเนียร์ (1996)  โรบิน วิลเลียมส์ (1997)  เจมส์ โคเบิร์น (1998)  ไมเคิล เคน (1999)  เบนีเซียว เดล โตโร (2000) 
2001–ปัจจุบัน:  จิม บรอดเบนต์ (2001)  คริส คูเปอร์ (2002)  ทิม ร็อบบินส์ (2003)  มอร์แกน ฟรีแมน (2004)  จอร์จ คลูนีย์ (2005)  อลัน อาร์คิน (2006)  ฆาบิเอร์ บาร์เดม (2007)  ฮีธ เลดเจอร์ (2008)  คริสตอฟ วอลซ์ (2009)  คริสเตียน เบล (2010)  คริสโตเฟอร์ พลัมเมอร์ (2011)  คริสท็อฟ วัลทซ์ (2012)  จาเรด เลโท (2013)  เจ. เค. ซิมมอนส์ (2014)  มาร์ก ไรแลนซ์ (2015)  มาเฮอร์ชาลา อาลี (2016)  แซม ร็อกเวลล์ (2017)  มาเฮอร์ชาลา อาลี (2018)  แบรด พิตต์ (2019)  แดเนียล คาลูยา (2020)  ทรอย คอตเซอร์ (2021)  กวาน เก๊ ฮวี (2022)  รอเบิร์ต ดาวนีย์ จูเนียร์ (2023)
(เบนซิลิดีนแอซีโทน)

| --- | --- |


เลขทะเบียน
เลขทะเบียน CAS: 38333-35-6
คุณสมบัติ
สูตรเคมี: C13H10FeO4 
มวลโมเลกุล: 286.060   
ลักษณะทางกายภาพ: Red solid
จุดหลอมเหลว: 88 - 89 °C
ละลายในน้ำ: slightly soluble
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
(เบนซิลิดีนแอซีโทน)ไอเอิร์นไตรคาร์บอนิล (อังกฤษ: (Benzylideneacetone)iron tricarbonyl) เป็นออร์แกนโนเมทัลลิกเคมีแบบรีเอเจนต์สำหรับการถ่ายโอน Fe(CO)3 หน่วยโมเลกุลของสารอินทรีย์อื่น ๆ ซึ่งสารประกอบสีแดงเป็นปกติสั้นของ (bda)Fe(CO)3 สารนี้สังเคราะห์ได้จากปฏิกิริยาของ Fe2(CO)9 กับเบนซิลิดีนแอซีโทน มักจะอยู่ในกรดอีเทอร์
(ไอแคนท์เก็ตโน)

(ไอแคนท์เก็ตโน) แซทิสแฟคชัน (อังกฤษ: (I Can't Get No) Satisfaction) หรือ แซทิสแฟคชัน (Satisfaction) เป็นเพลงร็อกของเดอะโรลลิงสโตนส์ แต่งโดยคีธ ริชาร์ด และมิก แจ็กเกอร์ โปรดิวส์โดยแอนดรูว์ ลูก โอลแดม ออกวางจำหน่ายในปี ค.ศ. 1965 มีเนื้อหาเกี่ยวกับความผิดหวังในเรื่องทางเพศ และเกี่ยวกับลัทธิทางการค้าในสหรัฐอเมริกา
ริชาร์ดและแจ็กเกอร์แต่งเพลงนี้ขณะพักอยู่ที่โรงแรมแห่งหนึ่งในเมืองเคลียร์วอเทอร์ สหรัฐอเมริกา เมื่อเดือนพฤษภาคม ค.ศ. 1965  คืนหนึ่งริชาร์ดตื่นขึ้นมาตอนกลางดึกพร้อมกับคิดท่อนริฟฟ์กีตาร์ใหม่ขึ้นมาได้ เขาบันทึกตัวอย่างท่อนกีตาร์นั้นลงม้วนเทป และเขียนไว้ว่า "ฉันยังไม่พอใจ" (I can't get no satisfaction) แล้วกลับไปนอนต่อ
ต่อมาแจ็กเกอร์ได้เขียนคำร้อง บรรยายถึงความไม่พอใจที่ขณะพักอยู่ที่นั่นทางวงไม่ได้รับอนุญาตให้ซ้อมดนตรี และวิพากษ์การค้าแบบมุ่งหวังผลกำไรในสหรัฐอเมริกา ที่สัมผัสได้ว่าแตกต่างจากในบ้านเกิดของพวกเขาที่สหราชอาณาจักร ในการบันทึกเสียงจริง ริชาร์ดได้ปรับปรุงท่อนริฟฟ์เล็กน้อย เพราะกังวลว่าของเดิมนั้นคล้ายคลึงกับท่อนฮอร์นริฟฟ์ของเพลง "Nowhere To Run" ของวงอาร์แอนด์บี มาร์ธาแอนด์เดอะแวนเดลลาส มากเกินไป
เดอะโรลลิงสโตนส์บันทึกเสียงเพลงนี้เสร็จเมื่อเดือนมิถุนายน ค.ศ. 1965 อยู่ในอัลบัม Out of Our Heads ฉบับวางจำหน่ายในสหรัฐอเมริกา เพลงนี้กลายเป็นเพลงฮิต เป็นเพลงแรกของวงที่ขึ้นถึงอันดับหนึ่งบิลบอร์ดฮอต 100 ส่วนในสหราชอาณาจักร ในระยะแรกเพลงนี้มีเปิดเฉพาะกับสถานีวิทยุใต้ดินเนื่องจากมีเนื้อหาเกี่ยวกับทางเพศโจ่งแจ้ง  ซิงเกิลวางจำหน่ายในอังกฤษเมื่อเดือนสิงหาคมปีนั้น เป็นเพลงที่สี่ของวงที่ขึ้นถึงอันดับหนึ่งชาร์ตซิงเกิลแห่งสหราชอาณาจักร และยังขึ้นถึงอันดับหนึ่งในเยอรมนี ไอร์แลนด์
ในปี 2004 นิตยสารโรลลิงสโตนได้จัดให้เพลงนี้ติดอันดับ 2 ของ 500 อันดับเพลงยอดเยี่ยมตลอดกาล รองจากเพลง ไลค์อะโรลลิงสโตน ของบ็อบ ไดแลน ในปี 2006 เพลงนี้ได้รับการบรรจุไว้ในหอทะเบียนงานบันทึกเสียงแห่งชาติ ของหอสมุดรัฐสภาอเมริกัน
ศิลปินที่นำผลงานเพลงนี้มาขับร้องใหม่ เช่น โอทิส เรดดิง ในปี 1966, เดโว ในปี 1977, บริตนีย์ สเปียร์ส ในปี 2000
กาชาดเยอรมัน

| --- | --- |
Deutsches Rotes Kreuz
เครื่องหมายกาชาดเยอรมัน
ก่อตั้ง: ค.ศ. 1864; 160 ปีที่แล้ว (1864)
ผู้ก่อตั้ง: ดร.อาร็อน ซิลเวร์มัน
ก่อตั้งที่: เบอร์ลิน ประเทศเยอรมนี
ประเภท: ความช่วยเหลือด้านมนุษยธรรม
สถานะตามกฎหมาย: ยังคงอยู่
สํานักงานใหญ่: เบอร์ลิน ประเทศเยอรมนี
สมาชิก  : 4 ล้านคน
ภาษาทางการ : เยอรมัน
กาชาดเยอรมัน (เยอรมัน: Deutsches Rotes Kreuz, เสียงอ่านภาษาเยอรมัน: [ˈdɔʏtʃəs ˈʁoːtəs kʁɔʏts]) หรือ เดแอร์คา (DRK) เป็นสภากาชาดแห่งชาติในประเทศเยอรมนี
ด้วยสมาชิก 4 ล้านคน กาชาดเยอรมันจึงเป็นสภากาชาดที่ใหญ่เป็นอันดับสามของโลก กาชาดเยอรมันให้บริการที่หลากหลายทั้งในและนอกประเทศเยอรมนี กาชาดเยอรมันให้บริการโรงพยาบาล 52 แห่ง, การดูแลผู้สูงอายุ (สถานพยาบาลกว่า 500 แห่ง และเครือข่ายการพยาบาลผู้ป่วยฉุกเฉินสำหรับผู้สูงอายุ ที่ครอบคลุมทั่วประเทศ), การดูแลเด็กและเยาวชน (เช่น โรงเรียนอนุบาล 1,300 แห่ง, บริการด้านสังคมสำหรับเด็กอย่างเต็มรูปแบบ) กาชาดเยอรมันยังให้บริการโลหิต 75 เปอร์เซ็นต์ในเยอรมนี และ 60 เปอร์เซ็นต์ของบริการการแพทย์ฉุกเฉินในประเทศเยอรมนี เช่นเดียวกับการฝึกอบรมการปฐมพยาบาล นอกจากนี้ สำนักงานใหญ่ของกาชาดเยอรมันให้ความช่วยเหลือด้านมนุษยธรรมระหว่างประเทศ (การจัดการภัยพิบัติและความช่วยเหลือด้านการพัฒนา) ในกว่า 50 ประเทศทั่วโลก
สมาคมอาสาสมัครของกาชาดเยอรมัน

สมาชิกกาชาดที่สมัครใจส่วนใหญ่ดำเนินงานอยู่เป็นส่วนหนึ่งของสมาคมอาสาสมัครทั้งห้าของกาชาดเยอรมัน
เบไรท์ชัฟเทน (หน่วยบริการทางการแพทย์ ซึ่งมีสมาชิกประมาณ 160,000 คน)
แบร์ควัคท์ (ให้บริการช่วยชีวิตบนภูเขา)
วัสแซร์วัคท์ (ให้บริการช่วยชีวิตคนตกน้ำ ซึ่งมีสมาชิกประมาณ 130,000 คน)
โซซิอาลาร์ไบท์ (งานสังคมสงเคราะห์)
ยูเกนดร็อทคร็อยทซ์ (ยุวกาชาด)
ประวัติ > การก่อตัวและช่วงปีแรก

ก่อตั้งขึ้นใน ค.ศ. 1864 โดย ดร.อาร็อน ซิลเวอร์มัน แห่งโรงพยาบาลชารีเทที่เบอร์ลิน กาชาดเยอรมันเป็นองค์การให้ความช่วยเหลือพลเรือนโดยสมัครใจ ที่ได้รับการยอมรับอย่างเป็นทางการจากอนุสัญญาเจนีวาใน ค.ศ. 1929
นายพล คูร์ท ฟ็อน ฟูเอิล ได้เป็นประธานคณะกรรมการกลางของสภากาชาดแห่งชาติเยอรมันในช่วงมหาสงคราม
หนึ่งในเงื่อนไขของสนธิสัญญาแวร์ซายทำให้กาชาดเยอรมันไม่สามารถมีส่วนร่วมในเรื่องการทหาร เป็นผลให้ตลอดเวลาสาธารณรัฐไวมาร์ภายใต้การนำของโยอาคิม ฟ็อน วินเทอร์เฟ็ลท์-เม็นเค็น กาชาดเยอรมันได้กลายเป็นองค์กรระดับชาติที่เน้นสวัสดิการสังคม
ประวัติ > ยุคหลังสงครามจนถึงปัจจุบัน

หลังความพ่ายแพ้ของนาซีเยอรมนีในสงครามโลกครั้งที่สอง รัฐบาลทหารฝ่ายสัมพันธมิตรได้ออกกฎหมายพิเศษห้ามพรรคนาซีและทุกเหล่าทัพของพรรค คำพิพากษาการขจัดนาซีนี้รู้จักกันในชื่อ "กฎหมายหมายเลขห้า" โดยได้ยุบกาชาดเยอรมัน เช่นเดียวกับทุกองค์การที่เชื่อมโยงกับพรรคนาซี องค์การสวัสดิการสังคม รวมทั้งสภากาชาดเยอรมัน จะต้องจัดตั้งขึ้นใหม่ในช่วงการฟื้นฟูหลังสงคราม ทั้งของประเทศเยอรมนีตะวันตก และสาธารณรัฐประชาธิปไตยเยอรมนี
สภากาชาดเยอรมันในเยอรมนีตะวันตกได้รับการยอมรับจากคณะกรรมการกาชาดระหว่างประเทศเมื่อวันที่ 25 มิถุนายน ค.ศ. 1952 ส่วนในประเทศเยอรมนีตะวันออก ด็อยเช็สโรเท็สคร็อยซ์แดร์เดเดแอร์ ได้รับการก่อตั้งขึ้นเมื่อวันที่ 23 ตุลาคม ค.ศ. 1952 และได้รับการยอมรับจากสภากาชาดสากลเมื่อวันที่ 9 พฤศจิกายน ค.ศ. 1954 ซึ่งกาชาดตะวันออกได้ออกนิตยสารชื่อด็อยเช็สโรเท็สคร็อยซ์ (กาชาดเยอรมัน) ส่วนอัลเบิร์ท ชไวท์เซอร์ ได้กลายเป็นบุคคลตัวอย่าง ทั้งนี้ สถานะของกาชาดเยอรมันตะวันออกในฐานะหน่วยงานแยกต่างหากสิ้นสุดเมื่อวันที่ 1 มกราคม ค.ศ. 1991 เมื่อรวมกับกาชาดเยอรมันของอดีตเยอรมนีตะวันตก
ประธานสภากาชาดเยอรมัน

ในช่วงสงครามโลกครั้งที่หนึ่ง นายพล คูร์ท ฟ็อน ฟูเอิล เป็นประธานคณะกรรมการกลางของสภากาชาดแห่งชาติเยอรมัน และตั้งแต่ ค.ศ. 1921 สมาคมดังกล่าวได้มีประธานดังต่อไปนี้:
| ลำดับ | ภาพ | ประธาน | เข้ารับตำแหน่ง | ออกจากตำแหน่ง | เวลาอยู่ในตำแหน่ง |
| --- | --- | --- | --- | --- | --- |
| 1 |   | Winterfeldt-Menkin, Joachimโยอาคิม ฟ็อน วินแทร์เฟ็ลด์-เมนคิน (ค.ศ. 1865–ค.ศ. 1945) | ค.ศ. 1921 | ค.ศ. 1933 | 11–12 ปี |
| 2 |   | Gotha, Carl-Eduardเจ้าชายคาร์ล เอดูอาร์ท ดยุกแห่งซัคเซิน-โคบวร์คและโกทา (ค.ศ. 1884–ค.ศ. 1954) | ธันวาคม ค.ศ. 1933 | ค.ศ. 1945 | 11–12 ปี |
| 3 |   | Gessler, Ottoอ็อทโท เก็สเลอร์ (ค.ศ. 1875–ค.ศ. 1955) สหพันธ์สาธารณรัฐเยอรมนี | ค.ศ. 1950 | ค.ศ. 1952 | 1–2 ปี |
| 4 |   | Weitz, Heinrichไฮน์ริช ไวทซ์ (ค.ศ. 1890–ค.ศ. 1962) สหพันธ์สาธารณรัฐเยอรมนี | ค.ศ. 1952 | ค.ศ. 1961 | 8–9 ปี |
| 5 |   | Lex, Hansฮันส์ ริทเทอร์ ฟ็อน เล็คซ์ (ค.ศ. 1893–ค.ศ. 1970) สหพันธ์สาธารณรัฐเยอรมนี | ค.ศ. 1961 | ค.ศ. 1967 | 5–6 ปี |
| 6 |   | Bargatzky, Walterวัลเทอร์ บาร์กัทซคี (ค.ศ. 1910–ค.ศ. 1998) สหพันธ์สาธารณรัฐเยอรมนี | ค.ศ. 1967 | ค.ศ. 1982 | 14–15 ปี |
| 7 |   | Sayn-Wittgenstein-Hohensteinโบโท พรินทซ์ ซู ไซน์-วิทเกินชไตน์-โฮเฮ็นชไตน์ (ค.ศ. 1927–ค.ศ. 2008) สหพันธ์สาธารณรัฐเยอรมนี | ค.ศ. 1982 | ค.ศ. 1994 | 11–12 ปี |
| 8 |   | Ipsen, Knutคนุท อิพเซิน (เกิด ค.ศ. 1935) | ค.ศ. 1994 | ค.ศ. 2003 | 8–9 ปี |
| 9 |   | Seiters, Rudolfรูด็อล์ฟ ไซเทอส์ (เกิด ค.ศ. 1937) | พฤศจิกายน ค.ศ. 2003 | 30 พฤศจิกายน ค.ศ. 2017 | 14 ปี |
| 10 |   | Hasselfeldt, Gerdaแกร์ดา ฮัสเซ็ลเฟ็ลท์ (เกิด ค.ศ. 1950) | 1 ธันวาคม ค.ศ. 2017 | ดำรงตำแหน่งอยู่ | 6 ปี |
เลขาธิการสภากาชาดเยอรมัน

กาชาดเยอรมันจนถึงสิ้นสุดสงครามโลกครั้งที่สอง:
ค.ศ. 1887–1903: ดร. อ็อทโท ลีบเนอร์
ค.ศ. 1903–1920: ศ. ลูทวิช คิมเมิล
ค.ศ. 1920–1921: ดร. โทเด
ค.ศ. 1921–1924: เพาล์ เดราท์
ค.ศ. 1924–1934: ว็อล์ฟรัม ไฟรแฮร์ ฟ็อน โรเทินฮาน
ค.ศ. 1935–1945: "ประธานรักษาการ" แอ็นสท์-โรแบร์ท กราวิทซ์
| --- | --- |
 ประเทศเยอรมนีตะวันตก และรวมเยอรมนี ค.ศ. 1950–1957: วัลเทอร์ เกออร์ค ฮาร์ทมัน  ค.ศ. 1958–1976: ดร. อันโทน โชลเกล  ค.ศ. 1976–1984: ดร. ฮันส์-เยือร์เกิน ชิลลิง  ค.ศ. 1984–1990: ดร. แฮร์มัน ชมิทซ์-เว็นท์เซิล  ค.ศ. 1990–2001: โยฮัน วิลเฮ็ล์ม โรเมอร์  ค.ศ. 2001–2002: ดร. ฮันส์-เยือร์เกิน ชิลลิง  ค.ศ. 2003–2015: เคลเมินส์ กรัฟ ฟ็อน วัลด์บูร์ก-ไซล์  ค.ศ. 2015–ปัจจุบัน: คริสทีอัน ร็อยเทอร์:  ประเทศเยอรมนีตะวันออก ค.ศ. 1953–1954: ดร. เม็ลมัค  ค.ศ. 1954–1960: ฮันส์ ชโวเบิล  ค.ศ. 1960–1966: วัลเดอมาร์ เรอริชท์  ค.ศ. 1966–1990: โยฮันเนิส เฮ็งสท์  ค.ศ. 1990: ดร. คาร์ล-ไฮนทซ์ บอร์วาร์ท
แหล่งข้อมูลอื่น

German Red Cross
German Red Cross Youth
GRC lifeguard service
นายพล คูร์ท ฟ็อน ฟูเอิล ประธานคณะกรรมการกลางของสภากาชาดแห่งชาติเยอรมันในช่วงสงครามโลกครั้งที่หนึ่ง
นายพล ฟ็อน ฟูเอิล ประธานคณะกรรมการกลางของสภากาชาดแห่งชาติเยอรมัน
ตัวอย่างในท้องที่ก่อน ค.ศ. 1919
โปสเตอร์สงครามการรับสมัครกาชาดเยอรมัน
คัสทร็อพ-เราค์เซิล

| คัสทร็อพ-เราค์เซิล |
| --- | --- |
เมือง

   ตราอาร์ม
ที่ตั้งของคัสทร็อพ-เราค์เซิลในอำเภอRecklinghausen  
ประเทศ: เยอรมนี
รัฐ: นอร์ทไรน์-เว็สท์ฟาเลิน
จังหวัด: Münster
อำเภอ: Recklinghausen
เขตการปกครอง: 15
การปกครอง
 • นายกเทศมนตรี: Johannes Beisenherz (SPD)
พื้นที่
 • ทั้งหมด: 51.66 ตร.กม. (19.95 ตร.ไมล์)
ความสูง: 98 เมตร (322 ฟุต)
ประชากร (2020-12-31)
 • ทั้งหมด: 73,126 คน
 • ความหนาแน่น: 1,400 คน/ตร.กม. (3,700 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 44575–44581
รหัสโทรศัพท์: 02305, 02367 (Henrichenburg)
ทะเบียนพาหนะ: RE
เว็บไซต์: (German language)
คัสทร็อพ-เราค์เซิล (เยอรมัน: Castrop-Rauxel) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี เคยเป็นเมืองเหมืองถ่านหิน เขตเมืองมีพื้นที่ขยายไปถึง 51.66 กม2
↑   "Bevölkerung der Gemeinden Nordrhein-Westfalens am 31. Dezember 2020". Landesbetrieb Information und Technik NRW (ภาษาเยอรมัน). สืบค้นเมื่อ 21 มิถุนายน 2021.
คริสทีอัน ด็อพเพลอร์

| คริสทีอัน ด็อพเพลอร์ |
| --- | --- |

เกิด: 29 พฤศจิกายน ค.ศ. 1803(1803-11-29) ซัลทซ์บวร์ค รัฐผู้คัดเลือกซัลทซ์บวร์ค
เสียชีวิต: 17 มีนาคม ค.ศ. 1853(1853-03-17) (49 ปี) เวนิส ราชอาณาจักรลอมบาร์เดีย-เวนิส จักรวรรดิออสเตรีย
สัญชาติ: ออสเตรีย
มีชื่อเสียงจาก: ปรากฏการณ์ด็อพเพลอร์
อาชีพทางวิทยาศาสตร์
สาขา: ฟิสิกส์
 
คริสทีอัน อันเดรอัส ด็อพเพลอร์ (เยอรมัน: Christian Andreas Doppler; 29 พฤศจิกายน ค.ศ. 1803 – 17 มีนาคม ค.ศ. 1853) เป็นนักฟิสิกส์และนักคณิตศาสตร์ชาวออสเตรีย
ประวัติ

คริสทีอัน ด็อพเพลอร์ เกิดเมื่อ ค.ศ. 1803 บิดาของเขาเป็นช่างก่ออิฐ ด็อพเพลอร์ไม่ได้เจริญรอยตามบิดาเนื่องจากเขามีสุขภาพไม่แข็งแรง เขาเรียนปรัชญาที่ซัลทซ์บวร์ค ก่อนจะเรียนต่อด้านฟิสิกส์และคณิตศาสตร์ที่มหาวิทยาลัยเทคโนโลยีเวียนนา หลังเรียนจบ เขาทำงานที่มหาวิทยาลัยเทคนิคในปราก (ปัจจุบันอยู่ในเช็กเกีย) ในปี ค.ศ. 1842 ด็อพเพลอร์ออกหนังสือ On the colored light of the double stars and certain other stars of the heavens ที่พูดถึงปรากฏการณ์ด็อพเพลอร์ ซึ่งเขาใช้อธิบายถึงสีของระบบดาวคู่ ต่อมาในปี ค.ศ. 1847 ด็อพเพลอร์ย้ายไปรับตำแหน่งศาสตราจารย์ด้านคณิตศาสตร์ ฟิสิกส์ และกลศาสตร์ที่สถาบันแห่งหนึ่งในราชอาณาจักรฮังการี (ปัจจุบันอยู่ในสโลวาเกีย) สองปีต่อมา เขาก็ย้ายไปเป็นผู้อำนวยการสถาบันฟิสิกส์แห่งมหาวิทยาลัยเวียนนา ที่นั่นเขาได้มีส่วนสำคัญในการหล่อหลอมนักศึกษาคนหนึ่ง ซึ่งก็คือเกรกอร์ เม็นเดิล
คริสทีอัน ด็อพเพลอร์ เสียชีวิตด้วยโรคระบบหายใจ ขณะมีอายุได้ 49 ปี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คริสทีอัน ด็อพเพลอร์
(เดย์ลองทูบี)

| "(เดย์ลองทูบี) โคลสทูยู" |
| --- | --- |

เพลงโดยCarpenters
จากอัลบั้มClose to You
ด้านเอ: "(They Long To Be) Close To You"
ด้านบี: "I Kept On Lovin' You"
วางจำหน่าย: May 15, 1970
บันทึกเสียง: 1970
แนวเพลง: Pop
ความยาว: 4:33
ค่ายเพลง: A&M Records 1183
ผู้ประพันธ์เพลง: Burt Bacharach; Hal David
โปรดิวเซอร์: Jack Daugherty
"(เดย์ลองทูบี) โคลสทูยู" (อังกฤษ: (They Long to Be) Close to You) เป็นเพลงดังที่แต่งโดยเบิร์ต แบแคแรกและฮัล เดวิด บันทึกเสียงครั้งแรกโดยริชาร์ด แชมเบอร์เลน ออกวางขายในชื่อ "They Long to Be Close to You" (ไม่มีวงเล็บ) ซึ่งเป็นซิงเกิลหน้าหลังของเพลงดัง "Blue Guitar" แต่ต่อมาบันทึกเสียงโดย ดิออน วอร์วิก ในปี 1963 และนำมาบันทึกเสียงโดยการเรียบเรียงใหม่ของเบิร์ต แบแคแรกในปี 1968 แต่เวอร์ชันที่เป็นที่รู้จักที่สุดคือของวง เดอะคาร์เพนเทอร์ส ในปี 1970 เป็นเพลงฮิตเพลงแรกของพวกเขา ขึ้นอันดับ 1 ในอเมริกา และ 6 ในอังกฤษ เป็นเพลงที่ทำให้วงนี้ได้รับรางวัล Grammy ถึง 2 รางวัลคือ Best New Artist (ศิลปินหน้าใหม่ยอดเยี่ยม) และ Best Contemporary Vocal Performance by a Duo, Group or Chorus โดยครั้งแรกที่ปล่อยออกมาเป็นซิงเกิลเขียนเพียงแค่ Close To You เท่านั้น ปัจจุบันเพลงนี้ถูกบรรจุอยู่ใน Grammy Hall of Fame ด้วย
รายละเอียดอื่น ๆ

เพลงนี้เป็นซิงเกิลแรกจากอัลบั้มที่ 2 ของวงคาร์เพนเทอร์ส Close To You หลังจากที่เพลง Ticket To Ride ซิงเกิลก่อนหน้านั้นไม่ค่อยประสบความสำเร็จเท่าที่ควร (อันดับที่ 54 ในอเมริกา) และอัลบั้มแรก Offering ไม่สามารถทำตลาดได้ แต่จากการให้โอกาสอีกครั้งของ เฮิร์บ อัลเพิร์ต ทำให้พวกเขาได้รับโอกาสที่ทำงานเพลงอีกชุด
(They Long To Be) Close To You ถูกเรียบเรียงออกมา 3 ครั้งโดยริชาร์ด คาร์เพนเทอร์ส จนผ่านความเห็นชอบจาก เฮิร์บ และถูกปล่อยออกมาเป็นซิงเกิลที่ 2 ถัดจาก Ticket To Ride โดยที่เฮิร์บเองได้ถามริชาร์ดถึงเพลงนี้ว่าผลน่าจะเป็นอย่าง ซึ่งริชาร์ดเองก็ไม่มั่นใจนักโดยตอบเฮิร์บไปว่าถ้าไม่ขึ้นอันดับที่ 1 ก็ไม่เข้าชาร์ทเลย (สมัยกลางยุค 60s ถึงต้น 70s ดนตรีร็อคแอนด์โรลยังครองตลาด) ผลคือเพลงนี้ไต่สู่ชาร์ทอเมริกาได้อย่างรวดเร็วจากสัปดาห์หนึ่งไปสัปดาห์หนึ่งจนขึ้นสู่อันดับที่ 1 และครองอันดับได้นาน 4 สัปดาห์ทีเดียว มียอดจำหน่ายเกินกว่า 1 ล้านแผ่นในอเมริกาและเป็นแผ่นเสียงทองคำแผ่นแรกของวง เพลงนี้ทำให้วงคาร์เพนเทอร์สประสบความสำเร็จและเริ่มต้นเป็นที่รู้จักของแฟนเพลง
คารีนา เอาเลินบร็อค

คารีนา เอาเลินบร็อค (เยอรมัน: Carina Aulenbrock; เกิด 22 กันยายน ค.ศ. 1994) เป็นนักกีฬาวอลเลย์บอลหญิงชาวเยอรมัน โดยคารีนาเป็นส่วนหนึ่งของ
วอลเลย์บอลหญิงทีมชาติเยอรมนี และเธอเล่นให้กับสโมสรชเวรีเนอร์ เอ็สเซ ในปี ค.ศ. 2014
คลาเกินฟวร์ท

| คลาเกินฟวร์ท |
| --- | --- |
   ตราอาร์ม
คลาเกินฟวร์ท
พิกัด: 46°37′N 14°18′E﻿ / ﻿46.617°N 14.300°E﻿ / 46.617; 14.300
ประเทศ: ออสเตรีย 
รัฐ: คารินเทีย
พื้นที่
 • ทั้งหมด: 120.03 ตร.กม. (46.34 ตร.ไมล์)
ความสูง: 446 เมตร (1,463 ฟุต)
ประชากร (ม.ค.2016)
 • ทั้งหมด: 99,110 คน
 • ความหนาแน่น: 830 คน/ตร.กม. (2,100 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 9020, 9061, 9063, 9065, 9073, 9201
เว็บไซต์: innsbruck.at
คลาเกินฟวร์ท (เยอรมัน: Klagenfurt) หรือชื่อเต็มคือ คลาเกินฟวร์ทอัมเวอร์เทอร์เซ (Klagenfurt am Wörthersee) เป็นเมืองหลวงของรัฐคารินเทียในประเทศออสเตรีย ถือเป็นเมืองที่มีประชากรมากที่สุดอันดับ 6 ของประเทศ ใจกลางเมืองมีแม่น้ำไมน์ไหลผ่าน
ภูมิอากาศ

| ข้อมูลภูมิอากาศของคลาเกินฟวร์ท> เดือน | ข้อมูลภูมิอากาศของคลาเกินฟวร์ท> ม.ค. | ข้อมูลภูมิอากาศของคลาเกินฟวร์ท> ก.พ. | ข้อมูลภูมิอากาศของคลาเกินฟวร์ท> มี.ค. | ข้อมูลภูมิอากาศของคลาเกินฟวร์ท> เม.ย. | ข้อมูลภูมิอากาศของคลาเกินฟวร์ท> พ.ค. | ข้อมูลภูมิอากาศของคลาเกินฟวร์ท> มิ.ย. | ข้อมูลภูมิอากาศของคลาเกินฟวร์ท> ก.ค. | ข้อมูลภูมิอากาศของคลาเกินฟวร์ท> ส.ค. | ข้อมูลภูมิอากาศของคลาเกินฟวร์ท> ก.ย. | ข้อมูลภูมิอากาศของคลาเกินฟวร์ท> ต.ค. | ข้อมูลภูมิอากาศของคลาเกินฟวร์ท> พ.ย. | ข้อมูลภูมิอากาศของคลาเกินฟวร์ท> ธ.ค. | ข้อมูลภูมิอากาศของคลาเกินฟวร์ท> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 16.4 (61.5) | 21.5 (70.7) | 24.0 (75.2) | 26.7 (80.1) | 31.4 (88.5) | 33.1 (91.6) | 37.4 (99.3) | 38.0 (100.4) | 29.7 (85.5) | 26.3 (79.3) | 18.3 (64.9) | 16.6 (61.9) | 38.0 (100.4) |
| อุณหภูมิสูงสุดเฉลี่ย °C (°F) | 0.3 (32.5) | 4.4 (39.9) | 10.3 (50.5) | 14.9 (58.8) | 20.2 (68.4) | 23.4 (74.1) | 25.5 (77.9) | 25.1 (77.2) | 20.6 (69.1) | 14.2 (57.6) | 5.8 (42.4) | 0.8 (33.4) | 13.8 (56.8) |
| อุณหภูมิเฉลี่ยแต่ละวัน °C (°F) | -4.0 (24.8) | -1.4 (29.5) | 3.6 (38.5) | 8.3 (46.9) | 13.7 (56.7) | 16.9 (62.4) | 18.8 (65.8) | 18.2 (64.8) | 13.8 (56.8) | 8.2 (46.8) | 1.7 (35.1) | -2.7 (27.1) | 7.9 (46.2) |
| อุณหภูมิต่ำสุดเฉลี่ย  °C (°F) | -7.2 (19) | -5.4 (22.3) | -1.3 (29.7) | 2.8 (37) | 7.8 (46) | 11.1 (52) | 12.9 (55.2) | 12.7 (54.9) | 9.0 (48.2) | 4.3 (39.7) | -1.0 (30.2) | -5.2 (22.6) | 3.4 (38.1) |
| อุณหภูมิต่ำสุดที่เคยบันทึก °C (°F) | -25.1 (-13.2) | -25.6 (-14.1) | -19.1 (-2.4) | -5.9 (21.4) | -2.2 (28) | 1.9 (35.4) | 3.0 (37.4) | 3.4 (38.1) | -1.6 (29.1) | -8.9 (16) | -17.4 (0.7) | -21.8 (-7.2) | −25.6 (−14.1) |
| หยาดน้ำฟ้า มม (นิ้ว) | 30.9 (1.217) | 35.2 (1.386) | 50.2 (1.976) | 64.5 (2.539) | 78.5 (3.091) | 113.5 (4.469) | 117.6 (4.63) | 98.6 (3.882) | 89.7 (3.531) | 82.9 (3.264) | 78.9 (3.106) | 48.9 (1.925) | 889.4 (35.016) |
| ปริมาณหิมะ ซม (นิ้ว) | 17.5 (6.89) | 20.4 (8.03) | 9.9 (3.9) | 5.1 (2.01) | 0.8 (0.31) | 0.0 (0) | 0.0 (0) | 0.0 (0) | 0.0 (0) | 0.3 (0.12) | 10.1 (3.98) | 20.0 (7.87) | 84.1 (33.11) |
| วันที่มีหยาดน้ำฟ้าโดยเฉลี่ย (≥ 1.0 mm) | 5.1 | 4.9 | 6.2 | 8.0 | 9.6 | 11.5 | 10.2 | 9.4 | 7.2 | 7.3 | 7.1 | 5.4 | 91.9 |
| วันที่มีหิมะตกโดยเฉลี่ย (≥ 1.0 cm) | 23.1 | 18.5 | 8.2 | 1.1 | 0.2 | 0.0 | 0.0 | 0.0 | 0.0 | 0.1 | 5.0 | 15.9 | 72.1 |
| จำนวนชั่วโมงที่มีแดด | 78.8 | 123.0 | 158.3 | 175.2 | 212.5 | 217.5 | 241.2 | 233.0 | 180.5 | 125.6 | 66.0 | 57.4 | 1,869.0 |
แหล่งที่มา: Central Institute for Meteorology and Geodynamics
คริสทีอัน ฟุคส์

คริสทีอัน ฟุคส์ (เยอรมัน: Christian Fuchs; เกิดวันที่ 7 เมษายน ค.ศ. 1986) เป็นนักฟุตบอลชาวออสเตรียผู้เล่นในตำแหน่งแบ็กซ้ายให้กับชาร์ลอตต์ เอฟซี
ฟุคส์มาจากทีมเยาวชนของวีเนอร์น็อยชตัท (Wiener Neustadt) เขาเซ็นสัญญาอาชีพฉบับแรกในวัย 17 ปีกับสโมสรเอ็สเฟา มัทเทิร์สบวร์ค (SV Mattersburg) ในออสเตรียนบุนเดิสลีกา ต่อมาใน ค.ศ. 2008 เขาเซ็นสัญญากับโบคุม โดยในช่วงฤดูกาลหลัง ๆ เขาถูกปล่อยยืมตัวให้กับไมนทซ์ 05 ก่อนที่จะย้ายไปชัลเคอ 04ใน ค.ศ. 2011 ซึ่งเขาได้ลงเล่นในยูฟ่าแชมเปียนส์ลีก แต่ก็ประสบอาการบาดเจ็บ ต่อมาใน ค.ศ. 2015 เขาเซ็นสัญญากับเลสเตอร์ซิตี ซึ่งเขาพาทีมคว้าแชมป์พรีเมียร์ลีกได้ในฤดูกาลแรกที่ได้ลงเล่น
ฟุคส์ได้เล่นให้กับทีมชาติออสเตรียถึงหนึ่งทศวรรษ โดยเขาลงเล่นนัดแรกให้กับทีมชาติเมื่อ ค.ศ. 2006 และได้ลงเล่นรวมทั้งหมด 78 นัด กลายเป็นผู้เล่นที่ลงเล่นให้กับทีมชาติออสเตรียนมากที่สุดเป็นอันดับที่ 8 เขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2008 และฟุตบอลชิงแชมป์แห่งชาติยุโรป 2016 โดยเขาได้รับการแต่งตั้งให้เป็นกัปตันชั่วคราวใน ค.ศ. 2010 และเป็นกัปตันถาวรนับตั้งแต่ ค.ศ. 2012 จนกระทั่งเขาประกาศเลิกเล่นทีมชาติใน ค.ศ. 2016
เกียรติประวัติ

ชัลเคอ 04
เดเอ็ฟเอ็ล-ซูเพอร์คัพ: 2011
เลสเตอร์ซิตี
พรีเมียร์ลีก: 2015–16
ออสเตรีย รุ่นอายุไม่เกิน 17 ปี
ฟุตบอลชิงแชมป์แห่งชาติยุโรป รุ่นอายุไม่เกิน 17 ปี อันดับที่ 3: 2003
รางวัลส่วนตัว
ทีมยอดเยี่ยมแห่งฤดูกาลบุนเดิสลีกาโดยคิกเคอร์ : 2010–11, 2011–12
แหล่งข้อมูลอื่น

ข้อมูลของ คริสทีอัน ฟุคส์ ที่ ซ็อกเกอร์เวย์
Christian Fuchs – Official Website
คริสทีอัน ฟุคส์ เว็บไซต์ fussballdaten.de (เยอรมัน)
คริสทีอัน ฟุคส์ ที่ National-Football-Teams.com
สถิติของ คริสทีอัน ฟุคส์ ที่ Soccerbase
| ด ค กรายชื่อนักกีฬาทีมชาติออสเตรีย – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 อัลเมอร์  2 การิช  3 ดรากอวิช  4 ฮินเทอเร็กเกอร์  5 ฟุคส์ (c)  6 อิลซังเคอร์  7 อาร์นาอูตอวิช  8 อาลาบา  9 โอโคเทีย  10 ยูนูซอวิช  11 ฮาร์นิค  12 ลินด์เนอร์  13 ซุทเนอร์  14 เบาม์การ์ทลิงเงอร์  15 เพรอเดิล  16 วิมเมอร์  17 ไคลน์  18 เชิพฟ์  19 ฮินเทอร์แซร์  20 ซาบิทเซอร์  21 ยังโค  22 ยันท์เชอร์  23 เอิซจัน  ผู้ฝึกสอน: ค็อลเลอร์  |  1 อัลเมอร์  2 การิช  3 ดรากอวิช  4 ฮินเทอเร็กเกอร์  5 ฟุคส์ (c)  6 อิลซังเคอร์  7 อาร์นาอูตอวิช  8 อาลาบา  9 โอโคเทีย  10 ยูนูซอวิช  11 ฮาร์นิค  12 ลินด์เนอร์  13 ซุทเนอร์  14 เบาม์การ์ทลิงเงอร์  15 เพรอเดิล  16 วิมเมอร์  17 ไคลน์  18 เชิพฟ์  19 ฮินเทอร์แซร์  20 ซาบิทเซอร์  21 ยังโค  22 ยันท์เชอร์  23 เอิซจัน  ผู้ฝึกสอน: ค็อลเลอร์  |  |
คาร์ล ชวาทซ์ชิลท์

| คาร์ล ชวาทซ์ชิลท์ |
| --- | --- |
คาร์ล ชวาทซ์ชิลท์
เกิด: 9 ตุลาคม ค.ศ. 1873(1873-10-09) แฟรงก์เฟิร์ต
เสียชีวิต: 11 พฤษภาคม ค.ศ. 1916(1916-05-11) (42 ปี) พ็อทซ์ดัม
สัญชาติ: เยอรมัน
ศิษย์เก่า: มหาวิทยาลัยลูทวิช-มัคซีมีลีอานแห่งมิวนิก
อาชีพทางวิทยาศาสตร์
สาขา: ฟิสิกส์ ดาราศาสตร์
อาจารย์ที่ปรึกษาในระดับปริญญาเอก: ฮูโก ฟ็อน เซลิกเกอร์
ได้รับอิทธิพลจาก: มาร์ทีน ชวาทซ์ชิลท์
 
คาร์ล ชวาทซ์ชิลท์ (เยอรมัน: Karl Schwarzschild; 9 ตุลาคม ค.ศ. 1873 – 11 พฤษภาคม ค.ศ. 1916) เป็นนักฟิสิกส์ชาวเยอรมัน เป็นบิดาของนักฟิสิกส์ดาราศาสตร์ มาร์ทีน ชวาทซ์ชิลท์ เป็นผู้คิด Schwarzschild solution ซึ่งใช้ประโยชน์จาก Schwarzschild coordinates และ Schwarzschild metric เป็นที่มาของรัศมีชวาทซ์ชิลท์ที่มีชื่อเสียง คือ ขนาดของขอบฟ้าเหตุการณ์ของหลุมดำที่ไม่หมุนรอบตัวเอง
คาร์ล ซิลเบอร์เบาเออร์

| คาร์ล ซิลเบอร์เบาเออร์ |
| --- | --- |

เกิด: คาร์ล โยเซ็ฟ ซิลเบอร์เบาเออร์ 21 มิถุนายน ค.ศ. 1911(1911-06-21) เวียนนา ออสเตรีย-ฮังการี
เสียชีวิต: 2 กันยายน ค.ศ. 1972(1972-09-02) (61 ปี)
สุสาน: เมาเออร์ ฟรีเดินส์ชตรัสเซอ เวียนนา ออสเตรีย
สัญชาติ: ออสเตรีย
อาชีพ: เอ็สเอ็ส-เฮาพท์ชาร์ฟือเรอร์; ตำรวจเวียนนา
มีชื่อเสียงจาก: ผู้นำการจู่โจมบนอัคเตอร์เฮยส์, ทำให้สามารถเข้าจับกุมอันเนอ ฟรังค์, พี่สาวของเธอ มาร์ก็อท, ครอบครัวของพวกเขา และอีกสี่คนที่อาศัยอยู่ในอัคเตอร์เฮยส์
พรรคการเมือง: พรรคกรรมกรชาติสังคมนิยมเยอรมัน (พรรคนาซี)
คาร์ล โยเซ็ฟ ซิลเบอร์เบาเออร์ (เยอรมัน: Karl Josef Silberbauer; 21 มิถุนายน ค.ศ. 1911 – 2 กันยายน ค.ศ. 1972) เป็นเจ้าหน้าที่ตำรวจชาวออสเตรีย สมาชิกหน่วยเอ็สเอ็สและเจ้าหน้าที่สืบสวนสายลับสำหรับหน่วยสืบราชการลับรัฐบาลกลางของเยอรมนีตะวันตก เขาได้ถูกส่งไปประจำการที่อัมสเตอร์ดัมในเนเธอร์แลนด์ภายใต้การยึดครองของนาซีในช่วงสงครามโลกครั้งที่สอง ที่เขาได้รับเลื่อนยศตำแหน่งเป็นจ่าสิบเอก (Hauptscharführer) ใน ค.ศ. 1963 ซิลเบอร์เบาเออร์ ซึ่งต่อมาได้ทำหน้าที่เป็นผู้ตรวจการในตำรวจเวียนนา ได้ถูกเปิดเผยว่าเป็นผู้บัญชาการของตำรวจลับเกสตาโพใน ค.ศ. 1944 ในการบุกเข้าจู่โจมที่หลบซ่อนตัวและเข้าจับกุมอันเนอ ฟรังค์ เพื่อนผู้ลี้ภัยของเธอ และผู้ที่ให้หลบซ่อนตัว
คันเดอร์ชเตค

หมู่บ้านคันเดอร์ชเตค
คันเดอร์ชเตค (เยอรมัน: Kandersteg) เป็นหมู่บ้านในรัฐแบร์น ประเทศสวิตเซอร์แลนด์ มีประชากร 1,283 คน ตั้งอยู่ในหุบเขาที่มีแม่น้ำคันเดอร์ไหลผ่านที่ระดับความสูง 1,174 เมตรเหนือระดับน้ำทะเล ทางตะวันตกของเขายุงเฟรา เป็นหมู่บ้านที่มีชื่อเสียงในเรื่องทัศนียภาพภูเขา เศรษฐกิจของหมู่บ้านนี้ขึ้นกับการท่องเที่ยวเป็นหลัก นอกจากนี้ บริเวณริมหมู่บ้านยังเป็นที่ตั้งของค่ายลูกเสือนานาชาติ ซึ่งในแต่ละปีจะมีลูกเสือจากทั่วโลกมาจัดกิจกรรมกว่าปีละ 11,000  คน